Bani Orang Tua 

Tonggor ma, parbagianan ni Jahowa do dakdanak, anjaha buah ni partapaan do upah-Ni. 

Psalmen 127:3 

Halak na manjua tungkotni, magigi do ai bani anakni, tapi halak na marholong ni uhur bani, girah do 
maminsangsi. Podah 13:24 

Biar bani Jahowa do jumpah tenger ni uhur na toguh, anjaha dapotan haporusan do anakni. 

Podah 14:26 

Ajar ma anakmu, sadokah adong ope siarapkonon, anjaha ulang ma marnaloja tonduymu bani doruh- 
doruhni. Podah 19:18 

Haotoon do longkot ibagas uhur ni dakdanak; tapi tungkot pangajarion do na padaohkon ai humbani. 
Podah 22:15 

Ulang ma lang mangajari dakdanak, ai anggo ibogbog ho ia bani tungkot, seng anjai matei ia. 
Lonsingonmu do ia bani tungkot, anjaha paluahonmu do tonduyni hun nagori toruh. Podah 23:13-14 
Lonsing pakon pinsang-pinsang mambere hapentaran, tapi anak na ipaturut parohkon habadoron 
bani inangni. Podah 29:15 

Ajar ma anakmu, jadi bereonni ma ham marhasonangan; tongon, la do na mambere malas ni uhur 
bani tonduymu. Podah 29:17 

Anjaha ganup anakmu tarajaran ni Jahowa do; anjaha banggal do hadameion bani anakmu. 

Jesaya 54:13 


Halak na mangkaholongi anakni, gati do ia manjamah lonsing-lonsing ai, ase marmalas ni 
uhur ia bani ujungni. Halak na maminsang anakni, marmalas ni uhur do ia ibagas, anjaha 
marolob-olob ia i tongah-tongah ni hasomanni. Halak na mangajari anakni, mambahen 
pusok uhur ni munsuhni, anjaha marolob-olob do ia i lobei ni huan-huanni. Age pe matei 
bapani, songon na so matei do ia, ai adong do tading i pudini na songon dirini. Sanggah 
manggoluh ia, iidah do ia anjaha malas uhurni mangidahsi, tapi dob matei ia seng pusok 
uhurni. Itadingkon do i pudini sada halak siparlulu dompak munsuhni, sada halak na 
mambalaskon idop ni uhur bani huan-huanni. Halak na pagodoh-odoh bani anakni, na 
mambaluti ugahni do ai; anjaha gobir do uhurni mambogei ganup doruh-doruh. Huda na so 
marosak gabe jungkat do, anjaha dakdanak na pinaturut-turut gabe maruhur do. Rampas ma 
anakmu, ase songgot-songgot ho ibahen, marmegah-megah ma ho pakonsi, gabe sosak ma 
ho ibahen. Ulang ma ho tartawa rap pakonsi, ase ulang pusok uhurmu rap pakonsi, anjaha 
na patungosngoson ho ipon bani ujungni. Ulang ma bere ham haluahon bani sanggah 
haposoonni, anjaha ulang ma modom-modom mangidah haotoonni. Paunduk ma 
tangkuhukni sanggah poso ope ia, anjaha lonsingi ma tontonni sanggah dakdanak ope ia, ase 
ulang hengkeng uhurni anjaha manlawan bamu, gabe parohkon pusok ni uhurmu. Pinsang 
ma anakmu anjaha loja-loja ma ia, ase ulang sangsi ho parlahouni na butak ai. Sirach 30:1-13 


Bani Dakdanak 

Maningon pasangaponmu do namatorasmu, ase dokah ho manggoluh i tanoh, na 
binerehon ni Jahowa Naibatamu bam. 2 Musa 20:12 

Ale anakku, ulang ma mapas uhurmu bani pangajaran ni Jahowa; anjaha ulang ma 
marnaloja ham bani pangajaran-Ni ai, ai na hinaholonganni, ai do iajar Tuhan in; 
songon bapa pakon anak harosuh ni uhurni. Podah 3:11-12 

Podah ni si Salomo. Anak na pentar pamalas uhur ni bapani, tapi anak na bodoh 
parohkon pusok ni uhur bani inangni. Podah 10:1 

Tangihon ma bapamu na manubuhkon ho, anjaha ulang mapas uhurmu bani 
inangmu anggo matua ia. Podah 23:22 

Nasiam dakdanak, balosi nasiam ma namatoras nasiam ibagas Tuhan in, ai in do na 
pintor. Pasangap bapamu pakon inangmu: in ma titah na parlobei marhasoman 
bagah-bagah; Ase martuah ho, anjaha dokah ho manggoluh i tanoh on. Epesus 6:1-3 
Pasangap bapamu humbani gok ni uhurmu, anjaha ulang lupa ham bani pusok ni 
uhur ni inangmu. Ingat ham ma, na dob tubuh do ham humbani sidea; Anjaha 
sonaha ma pambalaskonmu bani sidea na binahen ni sidea bamu? Sirach 7:27-28 


Tangihon hanima ma Ahu, bapanima, ale anakku, anjaha bahen hanima ma sonai, ase 
marhasonangan hanima. Ai ¡bere Tuhan in do sangap bani bapa dompak anak, anjaha ipatotap 
kuasa bani inang dompak anak. Halak na pasangap bapani mambahen pardearan pasal dousani, 
anjaha na pasangap inangni, doskon na patumpu-tumpu arta do ai. Barang ise na pasangapkon 
bapani, dapotan malas ni uhur do ia humbani anakni sandiri; anjaha anggo martonggo ia, sai 
tangihonon do ia. Halak na pasangapkon bapani, sai na ganjang do umurni; anjaha sipambalosi 
bani Tuhan in, gabe apoh-apoh do ai bani inangni. Halak na mangkabiari Jahowa, pasangaponni 
do bapani, anjaha balosanni do namatorasni songon na bani tuanni. Pasangap ma namatorasmu 
marhitei hata ampa pambahenan, ase sogop bam pasu-pasu humbani sidea. Ai pasu-pasu ni 
bapa do patotap rumah tangga ni anak; tapi papa ni inang do na manrumbakkon onjolan. Ulang 
ma mamuji-muji dirimu halani hahirion ni bapamu; ai hahirion ni bapamu, seng hasangapon ai 
bam. Ai humbani hamuliaon ni bapani do roh hamuliaon ni jolma; anjaha inang na tarbador, 
gabe habadoron do ai bani anakni. Ale anakku, urupi ma bapamu bani hatuaonni, anjaha ulang 
ma pusoki uhurni sadokah ia manggoluh. Anjaha anggo galek ma uhurni, sabar ma ham 
mangidahsi; anjaha ulang ma mapas uhurmu mangidahsi, sanggah gok gogohmu. Ai seng anjai 
lupahononkon pangurupion na binahen ni bapamu, anjaha tambahkonon-Ni do ai gantih ni 
dousa laho pauli-ulihon ho. Bani ari hasosakanmu Sai ingaton do ai; dousamu pe malala do, 
songon es bani logou na milas. Halak na manadingkon bapani, doskon sipanrisai do ai; anjaha 
barang ise na mamuhoi inangni, hona papa do ai, humbani Naibata. Sirach 3:1-16 


Anggo ipinsang hita niombahta, tangis ma sidea sonari tapi marmalas ni uhur do 
sidea bani ari simagira. Anggo lang ipinsang hita niombahta, sonang ma uhur ni sidea 
sonari tapi tangis ma sidea bani ari simagira. 


Dakdanak aima masa depan ni negaranta. Tapi anggo lambin matua sidea lang 
mardisiplin, sonaha ma holi masa depan ni negaranta? 


Haganup hasomalan na lang dear humbani halak na dob magodang aima na lang 
ikoreksi atap ipinsang sanggah dakdanak ope ia. Maningon ipagodang-godang hita 
do niombah na marhabiaran, mangkaholongi, ampa mambalosi Naibata. 


Hubuat ma sada tanoh liat na manggoluh 
Janah lambin ibentuk ma ai ari-ari 

Roh do ahu use dob salpu tahun-tahun 
Sada dalahi do ai na hupardiateihon 

la totap do kesan awal ai mamakei 

Janah lang boi be ahu mangubahsi 


